ബിഷപ് മാര് കല്ലറങ്ങാട്ടിന് ഐക്യദാര്ഢ്യവുമായി കാസ റാലി പാലാ: പാലാ ബിഷപ് മാര് ജോസഫ് കല്ലറങ്ങാട്ടിന് ഐക്യദാര്ഢ്യവുമായി ക്രിസ്ത്യന് അസോസിയേഷന് ആന്ഡ് അലൈന്സ് ഫോര് സോഷ്യല് ആക്ഷ ന്റെ കാസ ആഭിമുഖ്യത്തില് ഇന്നലെ പാലായില് റാലി നടത്തി. കുരിശുപള്ളികവലയില്നിന്നും ബിഷപ്സ് ഹൗസിലേക്കായിരുന്നു റാലി. ബിഷപ്സ് ഹൗസിനു മുന്പില് ചേര്ന്ന യോഗത്തില് കാസാ ഭാരവാഹികളും വിവിധ രാഷ്ട്രീയ, സംഘടനാ നേതാക്കളും പ്രസംഗിച്ചു. കാസ സംസ്ഥാന പ്രസിഡന്റ് കെവിന് പീറ്റര്, ഉപദേശക സമിതിയംഗം ഫാ. ഗീവര്ഗീസ് കിഴക്കേടം, ഫാ. ബേസില് പ്ലാന്തോ ട്ടം തുടങ്ങിയവരും ജനപക്ഷം നേതാവ് പി.സി. ജോര്ജ്, ബിജെപി സംസ്ഥാന സമിതിയംഗം എന്. ഹരി തുടങ്ങിയവരും പ്രസംഗിച്ചു. ജില്ലാ പഞ്ചായത്ത് പ്രസിഡന്റ് നിര്മ്മല ജിമ്മി, സജി മഞ്ഞക്കടന്പില്, ജോസ്മോന് മുണ്ടയ്ക്കല്, ജോര്ജ് പുളിങ്കാട്, സന്തോഷ് കാവുകാട്ട്, സന്തോഷ് മണര്കാട്ട് തുടങ്ങിയവര് റാലിയിലും സമ്മേളനത്തിലും പങ്കെടുത്തു.